Namzedanê  hemşaredarîye yê Partîya Şaran a Demkoratîke (HDP) yê Çewlîgî Senem Çakase û Hîşyar Ozsoyî, kafeyêk de rojnamegeran de ameyî têhet û qalê projeyanê xo kerd.
Namzedanê HDP’yî qiseykerdişanê kilman ra dima tayê projeyê xo wina eşkera kerdî:
Projeyê HDP’yî yê Çewlîgî wina yê:
* Ma do meclîsê bajarî, meclîsê taxe, meclîsê cinîyan, meclîsê ciwanan ê ke rastarast şar zî tede do bibo û wextanê qerargirewtişan de wayîrê qiseyî  bibo bîyarê pê.  Ma do pîya qerar bigêrê û bajarî îdarê bikerê.
* Bajranê Vakurê Amerîka û Ewropa reyde projeyanê ‘şaredarîye waye û biratîye’ bivirazê û  Yewîya Ewropa û dezgehanê fînansan ê mîyanneteweyan ra bi girewtişê hîbeyan ma do butçeyanê xo bizêdnê. Ma do wareyê mîyanneteweyî de torreyanê paştdayîşan ê ekonomî awan bikerê.
* Bi lezabezkerdişê Projeyê Bedilnayîşê Bajarkîyî yê Etapî yo 2. yê Taxa Kulturî hemwelatijê ma yê ke wayîrê heqe yê û ma do mexdurbîyayîşê înan çareser bikerê.
* Ma do her di hetanê bajarî de adetêk ‘Bazarê Bajarî yo Vindete’ awan bikerê. Ma do nê bazaran ra beşêk sey ‘Pazarê Beranê Dewe’ awan bikerê.
* Seba çareserkerdişê persa trafîkî ya ke seba bajarî bîya alozîye, bi beşdarbîyayîşê heme dezgehan ê ke na babete reyde eleqedar ê ma  Planê Master ê Trafîkî amade bikerê û dest bi xebatan bikerê.
* Ma do otoparko biqatin o ke bi ûcreto nizm xizmet dano awan bikerê.
*Ma do tewr şenik 5 herêman de îmakanê kreşanê bêpere û zafziwanan pêşkêş bikerê. Bi nê kreşan hem cuya rojane de cinîya de hetkarîye bikerê û hem seba ke ziwanê xo asan  bimusnê domanê xo ardim bikerê û hem zî îstîhdamê cinîyan zêde bikerê.
* Hemê aktîvîteyê atolye, konferans, festîvale, tîyatro yê ke wareyê huner û kulturî de yenê viraştene seba ke kurmancî û kirmancî xurt bibê xebatan bikerê.
* Merkezê perwerdeyî û kampê hamnanî, tesîsê sporî, kreşê ke ma do awan bikerê de leyê tirkî reyde kirmanckî û kurmancî zî perwerdeyan biderê.
* Seba vewre reyde têkoşîn kerdene de ma do ekîpanê profesyonelan ê pêtan bivirazê. Ma do bajaranê welatanê Îskandînavan reyde bi xurtkerdişê projeyanê waye û biratîye ekîpman û wesayîtanê vewrepakkerdişî bîyarê welatê xo.
* Ma do bi heme dînamîkanê bajarî reyde hemkar bixebite û komela vera feqîye de têkoşînkerdişî, xidayo bêûcret, bankayê kinc û kolî, seba hewcadarîya kesanê ke bi werdê germinî esta wesayîtanê mobilî bivirazê.
* Ma do şaredarîya ma de Mudirîya Koordînasyonê Cuya bêastengîye awan bikerê. Mudirîye de teyna hemwelatijê ma yê astengdarî do bêrê îstîhdamkerdene; ma heme projayê na mudirîye yê ke dezgehanê sîvîlan reyde do bêrê kerdene paşt bidê ci.
* Seba ke persê ke cinîyî ciwîyenê binê ra çareser bibê ma do Mudirîya Polîtîkayan ê Cinîyan awan bikerê. Bapesteyîyanê na mudirîye reyde  îstîhdamê cinîyan, şîdetê vera cinîyan reyde têkoşîn, yewîyê perwerdeyê cinîyan û merkezê cuye yê cinîyan do bêrê akerdene.
* Ma do tewr tay 5 nuqtayanê bajarî de keyeyanê tazîye yê cinîyan awan bikerê.
* Meclîsê ciwanan, STK û dezgehanê rayapêroyî reyde ma xebatan bikerê û verê xokiştiş  û xebitanîyîşê maddeyê heşberdoxî de tedbîran bigêrê
* Unîversîteya Çewlîgî reyde bi hemparî, seba ke ciwanê ma dinya hîna nêzdî ra bivîne û nas biker, îdareyê xoserî, şaredarîyî û unîversîteyan ê teberî de reyde programanê xurtbîyayîşê sosyal û perwerdeyî do bîyarê ca.
* Bi ekîpmananê weşîye yê gêrêyoxan, taxe û dewan de xabetê weşîya, kontrolî awa şimitişî, perwerdeyê ziwanê dayîke û pakkerdişî do biderê.
